બોરસદ: બોરસદ શહેરના વાસદ ચોકડી વિસ્તારમાં આવેલી વૃંદાવન સોસાયટી, વ્હોરા સોસાયટી અને સરદાર શોપિંગ સેન્ટર પાસે શનિવારના મોડી રાત્રે 3 ગાયોને કોઇ શખ્સ દ્વારા ઝેરી દવા આપી હોવાથી મૂર્છિત અવસ્થામાં પડી હોવાની બાતમી મળતા બોરસદ પોલીસ ઘટના સ્થળે પહોચી કાયદેસરની કાર્યવાહી હાથ ધરી છે. બોરસદ ગોપાલક સોસાયટીમાં રહેતા મનોજભાઈ રબારીએ શનિવાર રાત્રે બોરસદ પોલીસને જાણ કરતા જણાવ્યું હતું કે,મારી માલિકીની એક ગાય અને મારા કાકાની બે ગાયોને વાસદ ચોકડી વિસ્તારમાં અલગ-અલગ જગ્યાએ કોઇ શખ્સ દ્વારા ઝેરી દવા આપવામાં આવતા મૂર્છિત હાલતમાં પડી છે.